Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 127

10. Általános szolgálati ismeretek alkalmazása során a határrendész: — ismerje az alaki és belszolgálati, tereptani és topográfiai, ügykezelési, titokvédelmi és személyügyi, a katasztrófák és a tüzek elleni védekezéssel, illetve a károk felszámolásával, a munka- és egészségvédelemmel kapcsolatos feladatok elméleti és gyakorlati ismereteit, fogásait, a határrendészeti szolgálatban való alkalmazás lehetőségeit; — ismerje a minősített időszakokra vonatkozó rendelkezéseket és a védelmi igazgatás alapjait; — ismerje a szolgálati viszonyával kapcsolatos alapvető jogokat és kötelezettségeket; — legyen képes a szolgálat ellátás során a határozott és alakias fellépésre, bármilyen terepen, rendkívüli viszonyok között is szolgálati feladatai ellátására, az életmentésre és tűzvédelemre, a segítségnyújtásra, saját és mások jogainak védelmében.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes